315 
A mi az első nemzetközi-congressus határozatának indokait illeti, 
szabadjon röviden emlékezésbe hozni, hogy a geológia nomenclaturája 
alapjában helyi viszonyokból indult ki és mivel az felette sok helyen 
számit kiindulási pontokat, a tudomány, az egyes nemzetek s még in¬ 
kább az egyes világrészek szerint nagyban eltérő noinenclaturát mutat 
fel. Ha a physikát, astronomiát, chemiát vagy a természettudományok¬ 
nak bármely ágát vesszük, az alap nomenelatura egysége a geológiáé 
mellett szembeszökő, s ez már azon szakembernek is alkalmatlan, a ki 
a nemzetközi irodalmat használja, de még nagyobb zavart okoz annak, 
ki a geológiai eredményeket akarja saját tudományában felhasználni, 
ilyen a geograph, a statisztikus, a bányász, a zoolog, botanikus stb. 
Eljött már az idő, melyben az unificatio, úgy a szinezésben, mint 
a nevekben, szóba kell, hogy hozassék. Természetes, hogy itt csak ál¬ 
talánosságok értendők, olyanok, melyek csak kisebb mérvű, de nagy 
terjedelmű térképre vonatkoznak; úgy szintén a nomenclaturában is 
csak az általános beosztásokra nézve kell megállapodás, mert a részle¬ 
tek mindig a helyi viszonyok szerint lesznek elnevezendők. 
Hogy minő eltérés van a nomenclaturában, én csak egy esetet 
hozok fel, a stratigraphiai geológiából; például a francziák Terrain 
elnevezése más nyelvre nem fordítható, az ez után következő A s s i s e 
szintén semmi nyelven nem adható vissza ; az ez után következő Eta ge 
fogalmát a magyarban emelettel fejezzük ki újabban, de a német nem 
fordítja le. Csak a Couche van meg aztán minden nyelvben. Az álta¬ 
lános kifejezések között az epoclia és periódus fogalmai is némely 
szerző által ellenkező értelemben vétetnek, kinek az epocha, kinek a 
periódus nagyobb. 
Ezeket az eseteket lehetne felettébb szaporítani úgy a nomenclatu¬ 
rában, mint a térképek geológiai színezésében. 
Magyarország mind a két bizottságban képviselve van és a két 
megbízott, mint a magyarhoni földtani-társulatnak is tagja, együttesen 
fordul a társulathoz a végből, hogy a magyarországi illető bizottság 
megalakítását eszközölje. 
Véleményünk szerint nem lehet itt kinevezés vagy választás által 
hozni létre bizottságot, hanem felszólitandók a geologok általában, akár 
a fővárosban, akár a vidéken lakjanak, hogy írásban adják be egy 
bizonyos idő alatt abbeli nyilatkozatukat, hogy akarnak-e részt venni 
vagy nem, váljon csak az egyik bizottságban vagy mind a kettőben V 
A fő munka minden esetre az, melyet az egyesek maguk végeznek, s 
ez szolgál alapul a bizottsági tanácskozmányokban. 
